ดัชนีใหม่
โดย...ทีมข่าวการเงินโพสต์ทูเดย์
26 พ.ค. 2559

โดย...ทีมข่าวการเงินโพสต์ทูเดย์
3 เดือนแรกในตำแหน่ง รมว.คลังของ อภิศักดิ์ ตันติวรวงศ์ งานหนักมาก เพราะต้องเข้ามาปลดล็อกหนี้จำนำข้าวให้ชาวนา และอีกหลายที่เป็นทั้งปัญหาปากท้องชาวบ้านและปัญหาของภาคธุรกิจ ทำให้น้ำหนักของ รมว.คลัง หายไป 3 กิโลกรัม ผอมเพรียวแม้จะไม่ถึงกับเดินปลิวลม แต่ก็ดูบอบบาง
วันนี้ ใครมาเจอขุนคลังก็จะทักว่า อ้วนขึ้นหรือเปล่า
ไม่รู้ว่าที่น้ำหนักขึ้นนี่เป็นเพราะภาวะเศรษฐกิจเริ่มผ่อนคลาย งานที่ทำก็เริ่มออกผล ไม่ว่าจะเป็นเรื่องการกวาดต้อนเอสเอ็มอีให้ทำบัญชีเดียว แคมเปญช็อปช่วยชาติ กินเที่ยวเพื่อชาติ และอื่นๆ อีกมากมาย ทำให้กินอิ่มนอนหลับหรือเปล่า หรือเศรษฐกิจไม่ดีทำให้กินเยอะ แถมนอนไม่หลับอีกต่างหาก
คาดว่าน่าจะเป็นเหตุผลด้านบวกมากกว่า เพราะขุนคลังบอกว่า การเก็บภาษีมูลค่าเพิ่ม (แวต) เดือนพ.ค. ช่วง 10 วันแรกขยายตัวได้ถึง 40% จากปีก่อน เป็นผลจากมาตรการกระตุ้นเศรษฐกิจและมาตรการบัญชีเดียว
จะว่าไปเราได้ดัชนีวัดเศรษฐกิจใหม่อีกแล้ว คริ คริ